
PATVIRTINTA
Šakių rajono savivaldybės tarybos 
2023 m. lapkričio 24 d. sprendimu Nr. T-344


[bookmark: _Hlk125379949]PREVENCINIŲ SOCIALINIŲ PASLAUGŲ ORGANIZAVIMO IR TEIKIMO ŠAKIŲ RAJONO SAVIVALDYBĖJE TVARKOS APRAŠAS 

I SKYRIUS
BENDROSIOS NUOSTATOS

1. [bookmark: _Hlk125452027]Prevencinių socialinių paslaugų organizavimo ir teikimo Šakių rajono savivaldybėje tvarkos aprašas (toliau – Tvarkos aprašas) reglamentuoja prevencinių socialinių paslaugų organizavimą ir teikimą Šakių rajono savivaldybės (toliau – Savivaldybė) gyventojams (asmenims, šeimoms, bendruomenėms).
2. [bookmark: part_0beaad06ba7b4e71bc54baf4e646f4ca]Prevencinės socialinės paslaugos teikiamos asmenims (šeimoms, bendruomenėms), siekiant stiprinti asmens (šeimos) gebėjimą savarankiškai rūpintis asmeniniu (šeimos) gyvenimu ir dalyvauti visuomenės gyvenime, gilinti žinias ir ugdyti įgūdžius, kad ateityje būtų išvengta galimų socialinių problemų ir socialinės rizikos atsiradimo, skatinti bendruomenės socialinę įtrauktį. Prevencinės socialinės paslaugos teikiamos nemokamai.
3. Savivaldybės teritorijoje prevencines paslaugas organizuoja ir teikia:
3.1. Nevyriausybinė organizacija – potencialių socialinių paslaugų gavėjų paieška, darbas su bendruomene, šeimos konferencija; 
3.2. Bendruomeniniai šeimos namai – kompleksinės paslaugos šeimai; 
3.3. Biudžetinė įstaiga Šakių socialinių paslaugų centras – atvirasis darbas su jaunimu, mobilus darbas su jaunimu.
4. Šakių rajono savivaldybės administracijos Socialinės paramos skyrius (toliau – Skyrius) vykdo prevencinių socialinių paslaugų stebėseną, analizuoja paslaugų subjektų ataskaitas.
5. Tvarkos aprašas parengtas vadovaujantis Prevencinių socialinių paslaugų organizavimo ir teikimo tvarkos aprašu, patvirtintu Lietuvos Respublikos socialinės apsaugos ir darbo ministro 2022 m. lapkričio 23 d. įsakymu Nr. A1-776 „Dėl Prevencinių socialinių paslaugų organizavimo ir teikimo tvarkos aprašo patvirtinimo“ (toliau – Aprašas). 

II SKYRIUS
PREVENCINIŲ SOCIALINIŲ PASLAUGŲ RŪŠYS IR KREIPIMOSI DĖL PREVENCINIŲ SOCIALINIŲ PASLAUGŲ TVARKA

6. Savivaldybėje organizuojamos ir teikiamos šios prevencinės socialinės paslaugos:
6.1. potencialių socialinių paslaugų gavėjų paieška, kuri susideda iš:
6.1.1. konkrečios teritorijos ir (ar) tikslinės grupės asmenų stebėjimo ir situacijos vertinimo;
6.1.2. veiklų, veiksmų, siekiant užmegzti ryšius su pasirinktos tikslinės grupės asmeniu;
6.1.3. veiklų ir veiksmų, siekiant palaikyti ryšį ir stiprinti santykius;
6.1.4. pasiūlymo asmeniui kreiptis pagalbos, siekiant spręsti jo patiriamus sunkumus;
6.2. kompleksinės paslaugos šeimai – tai rinkinys paslaugų, skirtų asmens (šeimos), patyrusio (-osios) sunkumų, gebėjimams savarankiškai spręsti iškilusias problemas stiprinti, siekiant ateityje išvengti galimų didesnių socialinių problemų ir (ar) socialinės rizikos, kurių sudėtis:
6.2.1. individualių ir (ar) grupinių konsultacijų organizavimas ir teikimas asmenims, patiriantiems sunkumų asmeniniame gyvenime ir (ar) šeimoje;
6.2.2. savitarpio pagalbos grupių organizavimas ir vedimas asmenims, patyrusiems sunkumų asmeniniame gyvenime ir (ar) šeimoje;
6.2.3. socialinių įgūdžių grupių vaikams ir paaugliams organizavimas ir vedimas – vaikų ir paauglių gyvenime reikalingų įvairius socialinius įgūdžius, nuostatas ugdančių teminių grupių užsiėmimai;
6.2.4. tėvystės mokymų organizavimas ir teikimas – paslaugos, teikiamos šeimoms, norinčioms tobulinti ar įgyti tėvystės įgūdžių, siekiant išugdyti geriausias tėvų ir vaikų savybes ir padėti jiems atskleisti savo gebėjimus ir galimybes;
6.2.5. šeimos mediacija – paslauga, teikiama neteisminiam civilinių ginčų taikinamajam tarpininkavimui, siekiant ginčus, tarpusavio konfliktus spręsti taikiai;
6.2.6. šeimos konsultavimas asmens (šeimos) namuose – konsultacijos asmens (šeimos) namuose (gyvenamojoje vietoje), gimus kūdikiui, nustačius neįgalumą ir (ar) specialiuosius poreikius asmeniui ir kt.
6.3. darbas su bendruomene – asmenų, šeimų, jų grupių bei organizacijų gebėjimų, įgūdžių ir motyvacijos spręsti bendruomenės problemas puoselėjimas ir stiprinimas, siekiant kurti bendruomenei socialiai saugią aplinką. Paslauga apima šiuos elementus:
6.3.1. vietos žmonių ir bendruomenių gebėjimų, mokėjimo ir motyvacijos stiprinimas spręsti bendruomenėje esančias situacijas ar problemas, taip pat veikti prevenciškai, siekiant bendruomenės narių socialinės gerovės;
6.3.2. įvairiapusės pagalbos vietos žmonėms suteikimas, siekiant atpažinti gyventojų stiprybes ir juos įgalinant per bendruomenės telkimą;
6.3.3. telkiančių ir įgalinančių bendruomeninių veiklų inicijavimas ir palaikymas;
6.3.4. socialiai pažeidžiamų grupių identifikavimas ir jų ryšio su bendruomene stiprinimas;
6.4. šeimos konferencija – šeimos ir vaiko (vaikų) įgalinimas ir taikinimas, ieškant šeimos ir vaiko paramos išteklių tarp išplėstinės šeimos ir (ar) kitų šeimai svarbių asmenų, siekiant įtraukti į sprendimo dėl vaiko šeimoje ir kitoje aplinkoje situacijos gerinimo priėmimą patį vaiką, jo šeimą ir išplėstinę šeimą;
6.5. atvirasis darbas su jaunimu – paslauga teikiama siekiant ugdyti jaunų žmonių asmenines ir socialines kompetencijas, padėti jiems aktyviai įsitraukti į bendruomeninius ir visuomeninius procesus, lanksčiai ir konstruktyviai reaguoti į jauno žmogaus gyvenimo pokyčius. Jaunimas motyvuojamas dalyvauti jo interesus atitinkančioje veikloje, skatinamas tobulėti, ugdyti verslumą ir darbo rinkai reikalingus įgūdžius;
6.6. mobilusis darbas su jaunimu – darbo su jaunimu organizavimas Savivaldybės vietovėse. Teikiant šią paslaugą, siekiama padėti jauniems žmonėms išspręsti kylančias problemas ir įveikti sunkumus (pvz., ugdymosi, užimtumo problemas ir pan.), sukurti saugią, atvirą, neformalią, neįpareigojančią aplinką, kurioje jauni žmonės galėtų kartu su draugais ir bendraamžiais ugdyti(s) socialinius įgūdžius. Teikiant paslaugą, siekiama padėti jaunimui įsitraukti į arčiausiai jo esančią darbo su jaunimu infrastruktūrą, savanorišką veiklą ir jaunimo organizacijų veiklą, užtikrinant turiningą laisvalaikį, ugdymą (-si) ir socialinę integraciją, įgalinti jaunimą aktyviai veikti jaunų žmonių gyvenamojoje teritorijoje.
7. Prevencinė (-ės) socialinė (-ės) paslauga (-os) gali būti inicijuojama (-os):
7.1. asmens (vieno iš suaugusių šeimos narių), jo globėjo ar rūpintojo prašymu;
7.2. pagal bendruomenės nario ar kito suinteresuoto fizinio asmens ar institucijos (organizacijos); Skyriaus, Savivaldybės seniūnijos; (toliau – suinteresuotas asmuo) kreipimąsi dėl galimo prevencinės socialinės paslaugos teikimo kitam asmeniui (šeimai) poreikio.
7.3. Nevyriausybinės organizacijos, bendruomeninių šeimos namų, Biudžetinės įstaigos Šakių socialinių paslaugų centro, teikiančių ar organizuojančių prevencines socialines paslaugas (toliau – Įstaiga), iniciatyva, kai:
7.3.1. gauta informacija ar nustatoma, kad asmuo (šeima), patiria sunkumus, negeba savarankiškai spręsti iškilusias problemas; 
7.3.2. bendradarbiaujant su bendruomenėmis, seniūnijomis, seniūnaitijomis ir įvairiomis socialinio darbo įgyvendinimo srityse veikiančiomis institucijomis, įstaigomis, organizacijomis gauta informacija, kad asmenys (šeimos) patiria įvairių sunkumų ir jiems reikia pagalbos;
7.3.3. gauta informacija iš specialistų dirbančių su jaunimu, kad jaunam žmogui kyla problemos ir įveikti sunkumus reikia pagalbos;
7.3.4. gauta informacija iš švietimo ir ugdymo, sveikatos priežiūros, socialinių paslaugų įstaigų, policijos ir kitų institucijų darbuotojų, kurie turi duomenų apie prevencinių socialinių paslaugų asmeniui (šeimai) reikalingumą.
8. Asmuo (vienas iš suaugusių šeimos narių) ar jo globėjas, rūpintojas, suinteresuotas asmuo dėl prevencinių socialinių paslaugų teikimo tiesiogiai žodžiu ar raštu, paštu ar elektroniniu paštu kreipiasi į asmens (šeimos) gyvenamosios vietos Savivaldybės Įstaigą, teikiančią ir (ar) organizuojančią prevencines socialines paslaugas.
9. Jeigu dėl prevencinės socialinės paslaugos teikimo sau ir (ar) šeimai kreipiasi asmuo (vienas iš suaugusių šeimos narių), jo globėjas ar rūpintojas, jis nurodo savo ir (ar) šeimos narių vardus, pavardes, dėl kokios problemos kreipiasi į Įstaigą, teikiančią ir (ar) organizuojančią prevencines socialines paslaugas, kontaktinę informaciją (telefono ryšio numerį ar elektroninio pašto adresą).
10. Pagal Lietuvos Respublikos socialinių paslaugų įstatymo 15 straipsnio 3 dalį, siekdami išvengti socialinių problemų ir (ar) socialinės rizikos atsiradimo asmeniui (šeimai) ir (ar) bendruomenei, kreiptis dėl prevencinių socialinių paslaugų teikimo kitam asmeniui (šeimai) gali bendruomenės nariai ar kiti suinteresuoti fiziniai asmenys, nurodę savo vardus, pavardes, asmens ar vieno iš suaugusių šeimos narių, dėl kurių interesų kreipiasi, vardą, pavardę, kontaktinę informaciją (gyvenamosios vietos adresą, telefono ryšio numerį ar elektroninio pašto adresą (jeigu žinoma)) ir priežastį, dėl kurios asmuo (vienas iš suaugusių šeimos narių) ar jo globėjas, rūpintojas to negali padaryti pats. Šiuo atveju Aprašo 9 punkte nustatyta tvarka susisiekiama su asmeniu (šeima) ir pasiūloma prevencinė socialinė paslauga arba asmuo (šeima) informuojamas (-a) apie galimybę gauti kitas socialines paslaugas. Apie prevencinių socialinių paslaugų reikalingumą asmeniui (šeimai) pagal Lietuvos Respublikos socialinių paslaugų įstatymo 15 straipsnio 4 dalį, privalo pranešti institucija (organizacija) Skyriui, pateikdama laisvos formos raštą, nurodydama asmens (vieno iš suaugusių šeimos narių) vardą, pavardę, kontaktinę informaciją (gyvenamosios vietos adresą, telefono ryšio numerį ar elektroninio pašto adresą (jeigu žinoma). Prevencines socialines paslaugas organizuojanti ir (ar) teikianti Įstaiga gavusi iš Skyriaus informaciją apie prevencinių paslaugų reikalingumą asmeniui (šeimai), Aprašo 9 punkte nustatyta tvarka susisiekia su asmeniu (šeima) ir pasiūlo prevencinę (-es) socialinę (-es) paslaugą (-as) arba asmuo (šeima) informuojamas (-a) apie galimybę gauti kitas socialines paslaugas.

III SKYRIUS
PREVENCINIŲ SOCIALINIŲ PASLAUGŲ ORGANIZAVIMAS IR TEIKIMAS

11. [bookmark: part_5869c431215043f98fb4ff19e294aa28]Atsižvelgdamas į asmens (vieno iš suaugusių šeimos narių), jo globėjo ar rūpintojo, suinteresuoto asmens nurodytą problemą ar priežastį, dėl kurios kreipiamasi dėl prevencinių socialinių paslaugų asmeniui (šeimai) teikimo, specialistas, organizuojantis ir (ar) teikiantis prevencines socialines paslaugas, iš karto (jei asmuo kreipiasi tiesiogiai) arba ne vėliau kaip per 5 darbo dienas nuo kreipimosi dienos (jei asmuo kreipiasi paštu ar elektroniniu paštu arba jei dėl prevencinių socialinių paslaugų teikimo kreipiasi suinteresuotas asmuo), susisiekęs su asmeniu (šeima), aptaria asmens (šeimos) situaciją, galimos (-ų) prevencinės (-ių) socialinės (-ių) paslaugos(‑ų) turinį, labiausiai asmens (šeimos) poreikius atitinkančią (-čias) prevencinę (-es) socialinę (-es) paslaugą (-as), siekiamus rezultatus ir, esant asmens (šeimos) poreikiui, pasiūlo jam (jai) labiausiai asmens (šeimos) poreikius atitinkančią (-čias) prevencinę (-es) socialinę (-es) paslaugą (-as), teikiamą (-as) šios įstaigos, ir (ar) pasiūlo kreiptis jam (jai) į konkrečią prevencinę socialinę paslaugą teikiančią Įstaigą (nurodo jos pavadinimą, veiklos adresą, kontaktinį telefono ryšio numerį ir elektroninio pašto adresą). Jeigu dėl objektyvių aplinkybių su asmeniu (šeima) nėra galimybės susisiekti per 5 darbo dienas (pavyzdžiui: asmuo gydomas sveikatos priežiūros įstaigoje, nurodomi netikslūs asmens (šeimos) kontaktiniai duomenys ar kt.), specialistas susisiekia su asmeniu (šeima) iš karto išnykus šioms aplinkybėms.
12. [bookmark: part_3bec7b7d77f04ba2b7f392b30d9e42b8]Jeigu dėl prevencinių socialinių paslaugų asmeniui (šeimai) teikimo kreipėsi ne pats asmuo (vienas iš suaugusių šeimos narių), jo globėjas ar rūpintojas, prevencinės socialinės paslaugos teikiamos esant asmens (vieno iš suaugusių šeimos narių), jo globėjo ar rūpintojo sutikimui.
13. [bookmark: part_9b375dda3727413b9a98aa1cd2611825]Kai dėl prevencinių socialinių paslaugų teikimo kitam asmeniui (šeimai) kreipiasi suinteresuotas asmuo, bet asmuo (šeima), dėl kurio (-ios) buvo kreiptasi, atsisako siūlomos pagalbos, specialistas po 10 darbo dienų pakartotinai susisiekia su asmeniu (šeima) ir dar kartą pasiūlo galimybę gauti prevencinę socialinę paslaugą arba asmuo (šeima) informuojamas (-a) apie galimybę gauti kitas socialines paslaugas. Jei asmuo (šeima) dar kartą atsisako siūlomos pagalbos, asmeniui (šeimai), esant galimybei, pagal turimus kontaktinius duomenis (paštu arba elektroniniu paštu) išsiunčiama informacija apie Savivaldybėje teikiamas prevencines socialines paslaugas (paslaugų rūšis ir jas teikiančias Įstaigas, nurodant juridinio asmens pavadinimą, veiklos adresą, kontaktinį telefono ryšio numerį ir elektroninio pašto adresą).
14. [bookmark: part_308fbdede3a14f1f93b02c60b183d81f]Prevencines socialines paslaugas teikiančios Įstaigos nustatyta tvarka specialistas  fiksuoja atvejus, kai su asmeniu (šeima) nepavyksta susisiekti ilgiau nei 5 darbo dienas, ten pat fiksuojami 13 punkte numatyti atvejai, kai, susisiekus su asmeniu (šeima), jis (ji) atsisako siūlomos pagalbos.
15. [bookmark: part_d777272f23724caaa031e7060b5f386f]Jei prevencines socialines paslaugas gaunančiam (-čiai) asmeniui (šeimai) jų nepakanka, kitų socialinių paslaugų teikimo asmeniui (šeimai) poreikis nustatomas ir jos skiriamos vadovaujantis Asmens (šeimos) socialinių paslaugų poreikio nustatymo ir skyrimo Savivaldybėje tvarkos aprašu, patvirtintu mero potvarkiu.
16. [bookmark: part_22fd37320ff84f71ac529ab27e494614]Jei specialistas, organizuojantis ir (ar) teikiantis prevencines socialines paslaugas, mato, kad asmeniui (šeimai) reikia kitų (ne socialinių) paslaugų (pavyzdžiui, sveikatos, švietimo paslaugų), jis informuoja asmenį (šeimą) apie galimybę gauti kitas (ne socialines) paslaugas ir pasiūlo jam (jai) kreiptis į šias paslaugas teikiančias ir (ar) organizuojančias įstaigas (nurodo jų pavadinimus, veiklos adresus, kontaktinius telefono ryšio numerius ir elektroninio pašto adresus). Jei specialistas, organizuojantis ir (ar) teikiantis prevencines socialines paslaugas, mato, kad asmeniui (šeimai) reikia priklausomybės konsultanto teikiamų paslaugų, jis informuoja asmenį (šeimą) apie galimybę gauti priklausomybės konsultanto paslaugas.
17. Specialistas, teikiantis prevencines socialines paslaugas asmens gyvenamojoje vietoje (pvz., potencialių socialinių paslaugų gavėjų paieškos paslaugą), esant galimybei, vizualiai įvertintina asmens (šeimos) gyvenamosios vietos saugumo būklę (ar yra autonominiai dūmų jutikliai, ar tvarkinga šildymo sistema, elektros instaliacija) ir, esant poreikiui, informuoja asmenį apie Savivaldybėje vykdomas gaisrų prevencijos priemones ir (ar) informuoja Savivaldybės administraciją dėl asmens (šeimos) įtraukimo į vienišų, senyvo amžiaus, neįgalių asmenų ir auginančių nepilnamečius vaikus asmenų, turinčių specialiųjų poreikių ir gyvenančių riziką keliančiuose individualiuose gyvenamuosiuose būstuose, sąrašus, kaip numatyta vidaus reikalų ministro tvirtinamame gaisrų prevencijos veiksmų plane.
18. Prevencinės socialinės paslaugos teikiamos Įstaigose, asmens namuose ir kitose vietose, konkrečiai prevencinei socialinei paslaugai teikti nustatytose Socialinių paslaugų kataloge, pagal konkrečiai prevencinei socialinei paslaugai Socialinių paslaugų kataloge numatytą šios paslaugos teikimo trukmę, dažnumą, kitas sąlygas.
19. Prevencinių socialinių paslaugų poreikį planuoja Skyrius, atsižvelgdamas į statistinę socialinę ir demografinę situaciją Savivaldybėje, skirtingas socialines paslaugas teikiančių subjektų identifikuotus poreikius ir įvertinęs bendrą prevencinių ir kitų socialinių paslaugų situaciją Savivaldybėje. Prevencinių socialinių paslaugų poreikis planuojamas kartu su visų socialinių paslaugų poreikiu teisės aktų nustatyta tvarka rengiant Savivaldybės strateginiame plane.
20. [bookmark: part_18c939b6e37b493192661fb9b14056e1]Prevencinių socialinių paslaugų teikėjai užtikrina, kad paslaugas teiktų kvalifikuoti darbuotojai atskiroms paslaugoms teikti, atitinkantys Lietuvos Respublikos teisės aktų nustatytus kvalifikacinius reikalavimus, užtikrina darbuotojų, organizuojančių ir (ar) teikiančių kompleksines paslaugas šeimai, galimybę tobulinti profesinę kompetenciją, gerinti paslaugų kokybę. 
21. Prevencinių socialinių paslaugų teikėjai, neturintys Socialinės paramos šeimai informacinės sistemos (SPIS), Skyriui už ketvirtį iki kito mėnesio 6 d. pateikia duomenis apie suteiktas prevencines socialines paslaugas (Tvarkos aprašo 1 priedas).

IV SKYRIUS
BENDRUOMENINIŲ ŠEIMOS NAMŲ VEIKLOS KOKYBĖS PRIEŽIŪRA IR KOMPLEKSINIŲ PASLAUGŲ ŠEIMAI ATITIKTIES GYVENTOJŲ POREIKIAMS VERTINIMO ORGANIZAVIMAS

22. Bendruomeninių šeimos namų veiklos kokybės priežiūrą ir kompleksinių paslaugų šeimai atitikties gyventojų poreikiams vertinimą (toliau – Vertinimas) vykdo Skyrius. 
23. Vertinimas atliekamas ne rečiau kaip 1 kartą per dvejus metus. 
24. Bendruomeninių šeimos namų veikla vertinama pagal žemiau nurodytus kriterijus:
24.1. nuolatinis bendruomeninių šeimos namų veiklos viešinimas;
24.2. užtikrintas informacijos apie Šakių rajone teikiamas prevencines socialines paslaugas suteikimas paslaugų gavėjams;
24.3. kompleksinių paslaugų šeimai atitikties gyventojų poreikiams vertinimas;
24.4. efektyvus kompleksinių paslaugų šeimai koordinavimas, organizavimas ir teikimas;
24.5. suinteresuotų asmenų ar institucijų prašymai / skundai;
24.6. pakankami bendruomeninių šeimos namų žmogiškieji resursai, organizuojamas profesinis tobulėjimas ir kompetencijų didinimas.                                                                                                                                                                                                                                                                                                                                                
25. Neatitikus Tvarkos aprašo 24 punkte nustatytų kriterijų, Skyriaus teikimu Savivaldybės mero potvarkiu Bendruomeninių šeimos namų veikla yra stabdoma iki kol bus ištaisyti veiklos trūkumai ir (ar) sprendžiama dėl inicijavimo skelbti naują atranką dėl Bendruomeninių šeimos namų funkcijų pavedimo kitam socialinių paslaugų teikėjui. 
26. Skyrius planinį ir neplaninį Vertinimą atlieka teikimo vietoje ir / ar nuotoliniu būdu. Atliekant Vertinimą, užpildoma Vertinimo lentelė (Tvarkos aprašo 2 priedas). Surinkus mažiau nei 9 balus, inicijuojami veiksmai, numatyti Tvarkos aprašo 25 punkte.
27. Apie numatomą vykdyti planinį Vertinimą pranešama raštu per elektroninio ryšio priemones likus ne mažiau kaip 10 darbo dienų iki numatomo atlikti Vertinimo pradžios (netaikoma neplaniniams vertinimams).

V SKYRIUS
BAIGIAMOSIOS NUOSTATOS

28. [bookmark: _Hlk125980133]Prevencinių socialinių paslaugų teikėjo įstaigą dėl netinkamo prevencinių socialinių paslaugų teikimo asmuo (vienas iš suaugusių šeimos narių) ar jo globėjas, rūpintojas, kiti suinteresuoti asmenys gali apskųsti Savivaldybės merui.
29. Savivaldybė, prevencinių socialinių paslaugų teikėjai savo interneto svetainėse, vietinėje spaudoje ir pagal galimybes kitose viešosios informacijos rengėjų ir visuomenės informavimo priemonių sistemose, viešina informaciją apie teikiamas paslaugas, kad paslaugų gavėjai ir  visuomenė daugiau sužinotų apie teikiamų paslaugų tikslus, vykdymo eigą, rezultatus.
30. Paslaugų teikėjai ir Skyrius, įgyvendindami Tvarkos aprašą, turi užtikrinti 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) ir Lietuvos Respublikos asmens duomenų teisinės apsaugos įstatymo reikalavimų laikymąsi. Paslaugų teikėjai fizinių asmenų duomenis tvarko tik paslaugų teikimo tikslais, Skyrius – Apraše nurodytų funkcijų vykdymo tikslais.
31. Dokumentai saugomi Lietuvos Respublikos dokumentų ir archyvų įstatymo nustatyta tvarka.
________________

Prevencinių socialinių paslaugų  organizavimo ir teikimo Šakių rajono savivaldybėje tvarkos aprašo 
1 priedas

(Informacijos apie asmenims (šeimoms) suteiktas prevencines socialines paslaugas forma)
INFORMACIJA APIE ASMENIMS (ŠEIMOMS) SUTEIKTAS PREVENCINES SOCIALINES 
PASLAUGAS UŽ ________________________________
(ketvirtį)
1. Organizacijos pavadinimas, adresas, tel. Nr., el. paštas: _________________________________________________
2. Pildymo data: __________________________________________________
	Eil. Nr.
	Asmenų, su kuriais buvo kontaktuota, skaičius, teikiant potencialių socialinių paslaugų gavėjų paieškos paslaugą
	Konsultacijų, suteiktų asmenims, kurie kreipėsi į bendruomeninius šeimos namus, skaičius, organizuojant kompleksines paslaugas šeimai
	Kompleksinių paslaugų šeimai gavėjai, gaunantys sudėtines kompleksines paslaugas šeimai, skaičius
	Informacija apie suteiktų darbo su bendruomene paslaugų skaičių, teikiant darbo su bendruomene paslaugą
	Duomenys apie šeimų (gavėjų) skaičių, teikiant šeimos konferencijos paslaugą
	Duomenys apie bendrą gavėjų (unikalių fizinių asmenų) skaičių, teikiant atvirojo darbo su jaunimu paslaugą
	Duomenys apie bendrą gavėjų (unikalių fizinių asmenų) skaičių, teikiant mobiliojo darbo su jaunimu paslaugą

	(Pareigų pavadinimas)
	
	(parašas)
	
	(vardas, pavardė)



Prevencinių socialinių paslaugų 
organizavimo ir teikimo Šakių rajono savivaldybėje tvarkos aprašo 
2 priedas

BENDRUOMENINIŲ ŠEIMOS NAMŲ VEIKLOS KOKYBĖS, KOMPLEKSINIŲ PASLAUGŲ ŠEIMAI ATITIKTIES GYVENTOJŲ POREIKIAMS VERTINIMO LENTELĖ
	1. Organizacijos pavadinimas, adresas, tel. Nr., el. paštas: _________________________________________________
2. Pildymo data: __________________________________________________


	Eil. Nr.
	Vertinimo kriterijus
	Vertinimas
	Vertinimo balas (nuo 1 iki 3 balų)
	Vertinimo balas
	Pastabos

	1
	2
	3
	4
	5
	6

	1.
	Bendruomeninių šeimos namų viešinimas ir informavimo priemonės
	Visuomenei organizuojama ir vykdoma sklaida viešinimo priemonių, skirtų bendruomeninių šeimos namų, kompleksinių paslaugų šeimai (informacija apie teikiamas paslaugas aktyviai skelbiama ir atnaujinama socialiniuose tinkluose, internetinėje svetainėje), organizuojamos šventės ir (ar) renginiai, vertinamas grįžtamasis ryšys iš dalyvių, aktyviai bendradarbiaujama su kitomis organizacijomis, įstaigomis.
	3
	
	

	
	
	Viešinimui naudojama keletas priemonių (informacija nereguliariai skelbiama socialiniuose tinkluose ar interneto svetainėje, skelbiama informacija atnaujinama retai arba neatnaujinama, nevertinamas viešinimo priemonių efektyvumas). Bendradarbiavimas su kitomis įstaigomis, organizacijomis, vietos bendruomene vyksta tik sprendžiant krizinius atvejus.
	2
	
	

	
	
	Viešinimui naudojamos primityvios viešinimo priemonės (tušinukai, balionai, skrajutės, plakatai ir pan.), nevertinamas viešinimo efektyvumas arba sklaida nevykdoma, bendradarbiavimas su kitomis įstaigomis, 
	1
	
	

	
	
	organizacijomis, vietos bendruomene yra pasyvus arba jo visai nėra.
	
	
	

	2.
	Informacijos apie Šakių rajone teikiamas prevencines socialines  paslaugas suteikimas paslaugų gavėjams
	Asmenys informuojami apie Šakių rajone teikiamas prevencines socialines paslaugas. Į informavimo metu gautą informaciją atsižvelgiama organizuojant renginius, seminarus ar kitas veiklas.
	3
	
	

	
	
	Asmenys informuojami apie Šakių rajone teikiamas prevencines socialines paslaugas. Į informavimo metu gautą informaciją retai atsižvelgiama organizuojant renginius, seminarus ar kitas veiklas.
	2
	
	

	
	
	Asmenys informuojami nenuosekliai apie Šakių rajone teikiamas prevencines socialines paslaugas. 
	1
	
	

	3.
	Kompleksinių paslaugų šeimai atitikties gyventojų poreikiams
	Atliekamas vertinimas. Paslaugų teikėjas organizuoja individualius susitikimus su asmeniu (šeima), prireikus teikiamos rekomendacijos ir siūloma pagalba. 
	3
	
	

	
	
	Atliekamas vertinimas. Paslaugų teikėjas vertinimo metu organizuoja grupinius susitikimus su paslaugų gavėjais, teikiamos rekomendacijos ir siūloma pagalba.
	2
	
	

	
	
	Atliekamas vertinimas. Paslaugų teikėjas vertinimo metu neteikia rekomendacijų ir nesiūlo pagalbos.
	1
	
	

	4.
	Kompleksinių paslaugų šeimai koordinavimas, organizavimas ir teikimas 
	Pagal poreikį teisės aktų nustatytais terminais skiriamos kompleksines paslaugos šeimai. Dokumentai ir / ar jų kopijos atitinka kompleksinėms paslaugoms organizuoti ir teikti nustatytus reikalavimus dokumentams. Su paslaugų gavėju nuolat palaikomas ryšys, atsižvelgiant į jo individualius poreikius, organizuojama ir teikiama reikiama pagalba.
	3
	
	

	
	
	Pagal poreikį ne visada teisės aktų nustatytais terminais skiriamos kompleksinės paslaugos. Dokumentai ir / ar jų kopijos ne visada atitinka kompleksinėms paslaugoms organizuoti nustatytus reikalavimus dokumentams. Su paslaugų gavėju nuolat palaikomas ryšys, atsižvelgiant į jo individualius poreikius, ne visada organizuojama ir teikiama reikiama pagalba.
	2
	
	

	
	
	Pagal poreikį ne visada teisės aktų nustatytais terminais skiriamos kompleksinės paslaugos. Dokumentai ir / ar jų kopijos neatitinka kompleksinėms paslaugoms organizuoti nustatytus reikalavimus dokumentams. Su paslaugų gavėju nuolat palaikomas ryšys, atsižvelgiant į jo individualius poreikius, ne visada organizuojama ir teikiama reikiama pagalba.
	1
	
	

	5.
	Suinteresuotų asmenų ar institucijų prašymai / skundai 
	Išnagrinėti prašymai / skundai yra viena veiklos kokybės gerinimo priemonių. 
	3
	
	

	
	
	Gautų prašymų / skundų turinys (kreipimosi priežastys) analizuojamas tik formaliai, aptarimai dėl galimų veiklos ir teikiamų paslaugų organizavimo problemų neorganizuojami.
	2
	
	

	
	
	Gautų prašymų / skundų turinys (kreipimosi priežastys) neanalizuojamas.
	1
	
	

	6.
	Bendruomeninių šeimos namų administravimas, žmogiškieji ir finansiniai ištekliai, profesinis tobulėjimas
	Žmogiškieji ištekliai užtikrina nustatytus reikalavimus atitinkantį veiklos organizavimą ir funkcijų vykdymą, palaikoma ir skatinama personalo nuolatinio profesinio tobulėjimo aplinka. Darbuotojai informacijos konfidencialumo užtikrinimą yra patvirtinę raštiškais pasižadėjimais, kiekvienas darbuotojas tobulina savo kvalifikaciją pagal teisės aktuose nustatytus reikalavimus. 
	3
	
	

	
	
	Žmogiškieji ir finansiniai ištekliai užtikrina nustatytus reikalavimus atitinkantį veiklos organizavimą ir funkcijų vykdymą. Ne visi darbuotojai informacijos konfidencialumo užtikrinimą yra patvirtinę raštiškais pasižadėjimais, darbuotojas tobulina savo kvalifikaciją neatsižvelgdamas į teisės aktuose nustatytus reikalavimus. 
	2
	
	

	
	
	Darbuotojai informacijos konfidencialumo užtikrinimo nėra patvirtinę raštiškais pasižadėjimais, darbuotojai tobulina savo kvalifikaciją neatsižvelgdami į teisės aktuose nustatytus reikalavimus arba netobulina visiškai. 
	1
	
	

	Pastaba. Veiklos pagrindimu laikoma (vykdoma / iš dalies vykdoma / nevykdoma): dokumentai, veiklos planai, individualūs pagalbos planai, konsultacijų fiksavimas, susirašinėjimas elektroniniu paštu, raštais ir t. t. Taip pat pagrindimu laikoma vizito metu organizacijos darbuotojų pateikta žodinė informacija.


Bendruomeninių šeimos namų veiklos kokybės, kompleksinių paslaugų šeimai atitikties gyventojų poreikiams vertinimą atliko:
_____________	                                                           ___________________	                                   ________________
(pareigos)                                                                                 (parašas)                                                       (vardas, pavardė)
____________	                                                             __________________	                                   _________________
(pareigos)                                                                                 (parašas)                                                         (vardas, pavardė)
